Wanneer dit by studente se slaagsyfers kom, het die NWU ’n sterk prestasierekord. ’n Paar van die redes vir hierdie goeie prestasie is die hoë gehalte van onderrig-leer, ons goed gekwalifiseerde akademiese personeel en die akademiese steun wat tot ons studente se beskikking is, byvoorbeeld deur Aanvullingsonderrig.
’n Ander fokuspunt van akademiese steun is om nuwe studente te help om die oorgang van die skool na die universiteit te maak.